Tehničar za vozila i vozna sredstva / 4.1.

 Predmet: radioničke vježbe i praktikum

 **\*Nastavni sadržaj za 30. i 31. 03. 2020.**

 **PRIJENOSNICI SNAGE KOD LOKOMOTIVA**

 **Hidraulički prijenos snage** se primjenjuje za snage motora do 2000 kW.

Hidraulički prijenosnici se mogu podijeliti u 2 grupe:

 hidrostatički (koji koriste statički pritisak tečnosti)

 hidrodinamički (koji koriste kinetičku energiju tečnosti)

Kao hidraulični prijenosnici snage na šinskim vozilima koriste se uglavnom hidrodinamički prijenosnici čiji su osnovni elementi:

 -Kolo pumpe

 -Kolo turbine

 -Sprovodno kolo (reaktorsko)

 -Zupčanici, vratila i ležišta

 -Kućišta i oprema

Kolo pumpe, kolo turbine i sprovodno kolo određuju karakter prijenosnika.

U zavisnosti od toga da li su primijenjene samo pumpe i turbine ili sva tri kola radi se o hidrodinamičkoj spojnici ili hidrodinamičkom pretvaraču .

Hidrodinamički prijenosnik sadrži više spojnica i pretvarača koji se uključuju u rad prema potrebama vuče. Prelazak iz jednog režima u drugi obavlja se automatski pri određenim brzinama.

Hidrodinamička spojnica je sa pumpnim kolima na strani pogonskih osovina. Ona ne mijenja veličinu obrtnog momenta, ali omogućava proklizavanje vratila turbinskog kola prema pumpnom kolu i regulaciju izlazne brzine.

Hidrodinamički pretvarač obrtnog momenta sastoji se iz kola pumpe , kola turbine i sprovodnog kola . Kolo pumpe je pogonjeno dizel motorom i obrtnim momentom . Kolo turbine prima obrtni moment a sprovodno kolo je nepokretno ali na njega djeluje moment.

 **\*Prepisati u bilježnicu i naučiti! 02.04.2020. god. …. Provjera znanja putem video poziva!**